Curt Stern

**Curt Jacob Stern**  (nado o 30 de agosto de 1902 &ndash; finado o 23 de outubro de 1981) foi un xenetista estadounidense nacido alemán.

## Vida 
Curt Jacob Stern naceu nunha familia xudea de clase media en Hamburgo, Alemaña o 30 de agosto de 1902. Foi o primeiro fillo de Earned S. Stern, nacido en 1862 en Inglaterra, que foi prisioneiro durante a primeira guerra mundial e dedicábase ao comercio con antigüidades e subministración dental, e de Anna Stern, nada Anna Liebrech en 1873, que era mestra de escola. Seu avó materno C. Liebrecht era mestre no Israelitische Gemeindeschule Gleiwitz, un "Gymnasium" (instituto) na Silesia Superior, cun doutoramento en matemáticas e ciencias naturais da Universidade de Breslau. A familia trasladouse a un suburbio de Berlín pouco despois do seu nacemento. De neno, mostrou grande interese pola bioloxía e a historia natural. Estudou na "Hindenburgschule" en Berlin-Oberschoeneweide. Co apoio de dous profesores do instituto e dos seus pais, decidiu estudar zooloxía. Matriculouse na Universidade de Berlín en 1920 á idade de 18 anos.

Stern realizou os seus estudos de doutoramento no Instituto Kaiser Wilhelm, que estaba a unha hora ou dúas de viaxe desde a súa casa. Escolleu o laboratorio de Max Hartmann, un protozoólogo, para estudar a reprodución dun protozoo da orde Heliozoa. En 1923, só 3 anos despois, obtivo o seu doutoramento pola descrición da mitose dese organismo, e naquel momento foi a persoa máis nova que recibira un doutoramento na Universidade. "Conseguir o seu grao tan cedo nesas circunstancias, era un claro sinal da salientable combinación da súa alta capacidade intelectual, memoria fotográfica, e resistencia que ía caracterizar a súa carreira."

Stern lera e criticara un artigo sobre as bases do sobrecruzamento de Richard Goldschmidt, o director de 45 anos do Instituto de Bioloxía Kaiser Wilhelm. Seis meses despois Goldschmidt devolveu a crítica a Stern sen comentario, chamándoo á súa oficina e ofrecéndolle unha bolsa posgrao financiada pola Universidade Rockefeller na Universidade Columbia, Nova York para estudar xenética no laboratorio de Thomas Hunt Morgan, o famoso "cuarto das moscas", así chamado polos experimentos que alí se facían coa mosca do vinagre *Drosophila*.

Stern viviu na cidade de Nova York de 1924 a 1926. O seu primeiro atigo escrito en inglés de 1926 publicouse no prestixioso Proceedings of the National Academy of Sciences. Despois desta bolsa, Stern volveu á súa alma mater, a Universidade de Berlin, onde permaneceu seis produtivos anos desde 1926 a 1932 como investigador ata que chegou a ser profesor en 1928. Alí, escribiu os seus primeiros 5 libros (*Multiple Allelie, Handbuch der Vererbungswissenschaften, I*.  147 pp. Berlin: Gebr. Borntraeger, 1930. e *Faktorenkoppelung und Faktorenaustausch*, 1933) e 35 artigos.
A maioría dos artigos eran sobre a xenética de *Drosophila*, pero dous deles tocaban áreas que el retomaría moito máis tarde: un artigo de 1928 trataba sobre xenética humana, e outro de 1929 dos efectos mutaxénicos da radiación.

O 29 de outubro de 1931, Curt Stern casou con Evelyn Sommerfield, unha cidadá americana que coñecera en 1925 na Universidade Columbia. En 1941 Stern xa era profesor titular. De 1941 a 1947 foi o catedrático do Departamento de Zooloxía e da División de Ciencias Biolóxicas.

Despois de 11 anos no estado de Nova York, marchou a Berkeley en 1947 con 45 anos para seguir os pasos do seu mentor Richard Golschmidt na Universidade de California en Berkeley, onde tivo numerosos estudantes de doutoramento ata que se xubilou en 1970.

Foi elixido membro da Sociedade Filosófica Americana en 1954.

Diagnosticáronlle a enfermidade de Parkinson en 1970. A súa última comparecencia pública foi en 1973. En catro anos as súas capacidades intelectuais declinaran tanto que xa non falaría en público nunca máis. Morreu de complicación do párkinson, concretamente insuficiencia cardíaca o 23 de outubro de 1981, en Sacramento, California aos 79 anos de idade.

## Carreira 
En 1931 Stern foi o primeiro que demostrou o sobrecruzamento de cromosomas homólogos en *Drosophila melanogaster*, só unhas semanas despois de que Barbara McClintock e Harriet Creighton fixeran o mesmo no millo.

En 1936 demostrou que a recombinación pode tamén producirse na mitose orixinando mosaicos somáticos, organismos que conteñen dous ou máis tipos xenéticos de tecidos. Posteriormente, demostrou que no cromosoma Y de *Drosophila* había moitos xenes, e describiu o mecanismo chamado compensación de dose.

Despois do comezo da segunda guerra mundial, Stern dedicouse completamente á xenética humana, supervisando o seu primeiro seminario de estudantes graduados en 1939. O seminario de Stern foi unha resposta á idea euxenética da hixiene racial, tan de moda en Europe e os Estados Unidos daquela, a cal fora o que fixera imposible que el puidese continuar vivindo en Alemaña.

Durante a segunda guerra mundial realizou experimentos para o goberno norteamericano sobre a seguridade da radiación a baixa dose, fundamentados en traballos que iniciara en Berlín. Soamente publicou dous artigos máis en revistas en lingua alemá, ademais de centos deles en inglés. Non obstante, debeu de seguir lendo libros de ciencia en alemán, xa que fixo revisións deles para a revista Science por exemplo.

## Conmemoración 
O Premio Curt Stern, establecido pola Sociedade Americana de Xenética humana en 2001, recoñece un científico que fixese grandes achegas científicas no campo da xenética humana durante os 10 anos anteriores.

## Lista de obras 
*Stern C. "Die genetische Analyse der Chromosomen". *Naturwissenschaften*, 1927, 15:465-73.
*Stern C. "Der Einfluss der Temperatur auf die Ausbildung einer Fluegelmutation bei Drosophila melanogaster". *Biol. Zentralbl.*, 1927, 47:361—69. 
*Stern C. Ueber Chromosomenelimination bei der Taufliege. Naturwissenschaften, 1927, 15:740-46. 
*Stern C. Ein genetischer und zytologischer Beweis fuer Vererbung im Y-chromosom von Drosophila melanogaster. Z. Indukt. Abstamm. Vererbungsl., 1927, 44:187-231. 
*Stern C. Experimentelle Erzeugung von Mutationen. Naturwissenschaften, 1927, 15:528.
*Stern C. Fortschritte der Chromosomentheorie der Vererbung. Ergeb. Biol., 1928. 4:205-359.
*Stern C. Elimination von Autosomenteilen bei Drosophila melanogaster. Z. Indukt. Abstamm. Vererbungsl., 1928 Suppl. 11:1403-4.
*Stern C. Allgemeine Genetik. Zuechtungskunde., 3:1—7.
*Stern C. Ueber Vererbung. Allg. Dtsch. Hebammenz, 44.1928.
*Stern C. Die Physiologie des Generationswechsels. Naturforscher, 1928. 5:497-508.
*Stern C. Welche Moeglichkeiten bieten die Ergebnisse der experimentellen Vererbungslehre dafuer, dass durch verschiedene Symptome charakterisierte Nervenkrankheiten auf gleicher erblicher Grundlage beruhen? Nervenarzt, 1928. 2:257-62. 
*Stern C. Ueber die additive Wirkung multiplier Allele. Biol. Zentralbl., 1929. 49:261-90.
*Stern C. Ueber Letalfaktoren und ihre Bedeutung fur die Haustierzucht. Zuechter, 1929, 1:264-70.
*Stern C. Ueber Reduktionstypen der Heterochromosomen von Drosophila melanogaster. Biol. Zentralbl., 1929. 49:718-35.
*Stern C. Untersuchungen uber Aberrationen des Y-Chromosoms von Drosophila melanogaster. Z. Indukt. Abstamm. Vererbungsl., 1929. 51:253—353.
*Stern C. Die Bedeutung von Drosophila melanogaster fur die genetische Forschung. Zuechter, 1929.1:237-43.
*Stern C. Kleinere Beitraege zur Genetik von Drosophila melanogaster. I. Ein Hemmungsfakator der Purpuraugenfarbe. Z. Indukt. Abstamm. Vererbungsl., 1929. 52:373-89.
*Stern C. Erzeugung von Mutationen durch Roentgenstrahlen. Nat. Mus.1929:577-83.
*Stern C. Die Mutationsrate bei Drosophila und ihre Abhaengigkeit von der Aussentemperatur. Naturwissenschaften, 1929. 17:155-56.
*Stern C. Kleinere Beitrage zur Genetik von Drosophila melanogaster. Z. II. Gleichzeitige Rueckmutation zweier benachbarter Gene. Z. Indukt. Abstamm. Vererbungsl.1930. 53:279-86.
*Stern C. Ueber Reduktionstypen der Heterochromosomen von Drosophila melanogaster. Biol. Zentralbl., 1930. 49:718-35.
*Stern C, Guyenot E. La variation et revolution. Tome I. La variation. Naturwissenschaften, 1930 8:940.
*Stern C. Konversionstheorie und Austauschtheorie. Biol. Zentralbl., 1930 50: 608–24.
*Stern C. Der Kern als Vererbungstrager. Naturwissenschaften, 1930 18:1117—25.
*Stern C. Entgegnung auf die Bemerkungen von Franz Weidenreich zu meinem Aufsatz "Erzeugung von Mutationen durch Roentgenstrahlen" (Dezember Heft 1929 dieser Zeitschrift). Nat. Mus.1930 :133-34.
*Stern C, Sekiguti K. Analyse eines Mosaikindividuums bei Drosophila melanogaster. Biol. Zentralbl., 1931 51:194-99.
*Stern C, Ogura S. Neue Untersuchungen uber Aberrationen des Y Chromosoms von Drosophila melanogaster. Z. Indukt. Abstamm. Vererbungsl., 193158:81-121.
*Zytologisch-genetische Untersuchungen als Beweise fur die Morgansche theorie des Faktorenaustausches. Biol. Zentralbl., 1931.51:547-87.
*Stern C. Karl Belar zum Gedachtnis. Naturwissenschaften, 19:921—23.
*Stern C. Faktorenaustausch und Austausch von Chromosomenstucken. Forschungen Fortschr., 1931. 7:447-48.
*Stern C. Ein Beweis der Morganschen Theorie des Faktorenaustausches. Z. Abstgsl., 1931. 62.
*Stern C. Review of The Development of Sex in Vertebrates, by F. W. R. Brambell. Naturwissenschaften, 1931 19:324.
*Stern C. Intercambio de factores e intercambio de partes de cromosomas. Invest. Prog. Madrid, 1932. 6:156—57.
*Stern C. Die Chromosomentheorie der Faktorenkoppelung. Naturwissenschaften, 1932.20:193-201.
*Stern C. Der Austausch der Erbmerkmale beruht auf Austausch von Chromosomenstuecken. Naturforscher, 1932 9:10—18.
*Stern C. Zur Deutung eines letalen Effekts in Kreuzungen zwischen Vicia faba major und Vicia faba minor. Z. Abstamm. Vererbungsl., 1932.64:169-72.
*Stern C, A. Burkart. Untersuchungen ueber eine spontane Chromosomenverlagerung bei Drosophila melanogaster. Z. Abstgsl., 1933 64: 310–25.

## Notas 
## Véxase tamén 
### Bibliografía 
* 
* 
* 
* 
* Curt Stern Papers at the American Philosophical Society Filadelfia, Pensilvania.